ᱥᱚᱝᱨᱩᱨ ᱦᱚᱱᱚᱛ

ᱥᱚᱝᱨᱩᱨ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱯᱟᱧᱡᱟᱵᱽ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱥᱚᱝᱨᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱟᱧᱡᱟᱵᱽ ᱨᱮᱱᱟᱜ ᱯᱟᱴᱤᱭᱟᱞᱟ ᱰᱤᱵᱤᱡᱚᱱ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾  ᱯᱩᱲᱥᱤ ᱦᱚᱱᱚᱛ ᱠᱚᱫᱚ ᱢᱟᱞᱮᱨᱠᱳᱴᱞᱟ (ᱠᱚᱧᱮ), ᱵᱚᱨᱱᱟᱞᱟ (ᱯᱟᱪᱮ), ᱯᱟᱴᱤᱭᱟᱞᱟ (ᱥᱟᱢᱟᱝ), ᱢᱟᱱᱥᱟ (ᱮᱛᱚᱢ ᱯᱟᱪᱮ) ᱟᱨ ᱯᱷᱟᱛᱮᱦᱟᱵᱟᱫᱽ (ᱦᱚᱨᱤᱭᱟᱱᱟ) ᱟᱨ ᱡᱤᱸᱫᱽ (ᱦᱚᱨᱤᱭᱟᱱᱟ) (ᱮᱛᱚᱢ) ᱢᱮᱱᱟᱜᱼᱟ ᱾

ᱥᱚᱝᱨᱩᱨ ᱨᱮ ᱫᱷᱩᱨᱤ, ᱞᱮᱦᱨᱟᱜᱟᱜᱟ, ᱥᱚᱝᱨᱩᱨ ᱟᱨ ᱥᱩᱱᱟᱢ ᱥᱚᱦᱚᱨ ᱠᱚ ᱢᱮᱱᱟᱜᱼᱟ ᱾ ᱮᱴᱟᱜ ᱥᱚᱦᱚᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱷᱚᱣᱱᱤᱜᱚᱲ, ᱫᱤᱨᱵᱟ, ᱠᱷᱟᱱᱚᱣᱨᱤ, ᱞᱳᱝᱜᱳᱣᱟᱞ, ᱪᱤᱢᱟ ᱟᱨ ᱢᱩᱱᱚᱠ ᱾ ᱥᱚᱝᱨᱩᱨ, ᱫᱷᱩᱨᱤ, ᱥᱩᱱᱟᱢ, ᱞᱮᱦᱨᱟᱜᱟᱜᱟ, ᱢᱩᱱᱚᱠ, ᱵᱷᱚᱣᱱᱤᱜᱚᱲ ᱟᱨ ᱫᱤᱨᱵᱟ ᱮᱢᱟᱱ ᱗ ᱜᱚᱴᱟᱝ ᱥᱟᱵᱽ-ᱰᱤᱵᱤᱡᱚᱱ ᱢᱮᱱᱟᱜᱼᱟ ᱾ ᱒᱐᱐᱖ ᱥᱮᱨᱢᱟ ᱫᱷᱟᱹᱨᱤᱡ ᱵᱚᱨᱱᱟᱞᱟ ᱦᱚᱸ ᱥᱚᱝᱨᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱱᱤᱛᱚᱜ ᱫᱚ ᱱᱚᱣᱟ ᱫᱚ ᱢᱤᱫᱴᱟᱹᱝ ᱵᱷᱮᱜᱟᱨ ᱦᱚᱱᱚᱛ ᱠᱟᱱᱟ ᱾ ᱒᱐᱒᱑ ᱥᱮᱨᱢᱟ ᱨᱮ, ᱥᱚᱝᱨᱩᱨ ᱦᱚᱱᱚᱛ ᱠᱷᱚᱱ ᱢᱟᱞᱮᱨᱠᱳᱴᱞᱟ ᱟᱨ ᱚᱦᱢᱚᱫᱽᱜᱚᱲ ᱥᱟᱵᱽᱰᱤᱵᱤᱡᱚᱱ ᱟᱨ ᱚᱢᱚᱨᱜᱚᱲ ᱥᱟᱵᱽ-ᱛᱚᱦᱥᱤᱞ ᱛᱮ ᱢᱤᱫᱴᱟᱹᱝ ᱱᱟᱣᱟ ᱦᱚᱱᱚᱛ ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱵᱮᱱᱟᱣ ᱞᱮᱱᱟ ᱾

ᱡᱟᱱᱟᱢ ᱟᱨ ᱱᱟᱜᱟᱢ
ᱥᱚᱝᱨᱩᱨ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱢᱟᱲᱟᱝ ᱫᱚ ᱱᱚᱶᱟ ᱴᱚᱴᱷᱟ ᱫᱚ ᱱᱟᱵᱷᱟ ᱯᱨᱤᱱᱥᱞᱤ ᱯᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱥᱚᱝᱨᱩᱨ ᱨᱤᱱ ᱦᱚᱲ ᱠᱚᱫᱚ ᱦᱟᱨᱟᱯᱯᱟ ᱚᱠᱛᱚ ᱠᱷᱚᱱ ᱜᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱥᱚᱝᱨᱩᱨ ᱨᱮ ᱨᱳᱦᱤᱨᱟ ᱨᱮ ᱱᱟᱦᱟᱜ ᱚᱛ ᱦᱟᱥᱟ ᱨᱮ ᱒᱓᱐᱐ ᱵᱤᱥᱤ ᱨᱮᱱᱟᱜ ᱨᱟᱡᱚᱥᱴᱷᱤ ᱨᱮ ᱢᱤᱫ ᱑᱐ ᱢᱤᱴᱚᱨ ᱩᱥᱩᱞ ᱵᱩᱨᱩ ᱧᱟᱢ ᱟᱠᱟᱱᱟ ᱾ ᱢᱟᱨᱫᱽ ᱠᱷᱮᱲᱟ ᱟᱹᱛᱩ ᱨᱮ ᱠᱷᱟᱫᱟᱱ ᱠᱚᱨᱮ ᱠᱷᱚᱱ ᱦᱟᱲᱟᱯᱯᱟ ᱚᱠᱛᱚ ᱨᱮᱱᱟᱜ ᱦᱟᱥᱟ ᱡᱤᱱᱤᱥ ᱠᱚ ᱧᱟᱢ ᱟᱠᱟᱱᱟ ᱾ ᱠᱩᱥᱟᱱ ᱚᱠᱛᱚ ᱨᱮᱱᱟᱜ ᱦᱟᱥᱟ ᱡᱤᱱᱤᱥ ᱨᱮᱱᱟᱜ ᱚᱠᱥᱚᱨ ᱦᱚᱸ ᱠᱚ ᱧᱟᱢ ᱟᱠᱟᱫᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱚᱝᱨᱩᱨ ᱦᱚᱱᱚᱛ (ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱥᱟᱶ) ᱨᱮ ᱑,᱖᱕᱕,᱑᱖᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱨ ᱛᱤᱨᱞᱟᱹ ᱘᱗᱘,᱐᱒᱙ ᱟᱨ ᱗᱗᱗,᱑᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱜᱤᱱᱤ-ᱵᱤᱥᱟᱣ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱤᱰᱟᱦᱳ ᱥᱟᱞᱟᱜ ᱠᱚ ᱵᱟᱨᱟᱵᱟᱹᱨᱤ ᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮ ᱓᱐᱐ ᱟᱱᱟᱜ ᱴᱷᱟᱶ ᱮ ᱮᱢ ᱟᱠᱟᱱᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱔᱔᱙ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱫᱷᱟᱹᱨᱤᱡ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱫᱚ ᱑᱒.᱓% ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱝᱨᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱕ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱗.᱙᱙% ᱢᱮᱱᱟᱜᱼᱟ ᱾

ᱦᱟᱹᱴᱤᱧ ᱛᱟᱭᱚᱢ, ᱱᱚᱶᱟ ᱦᱚᱱᱚᱛ ᱨᱮ ᱑,᱒᱒᱕,᱔᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱥ.ᱥᱤ. ᱫᱚ ᱓᱖᱘,᱕᱖᱒ (᱓᱐.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱫᱷᱚᱨᱚᱢ

ᱥᱚᱝᱨᱩᱨ ᱦᱚᱱᱚᱛ ᱨᱮ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱥᱤᱠᱷ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾ ᱦᱤᱱᱫᱩ ᱫᱷᱚᱨᱚᱢ ᱫᱚ ᱟᱹᱰᱤ ᱜᱟᱱ ᱦᱚᱲ ᱠᱚ ᱢᱟᱱᱟᱣᱟ ᱾ ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱵᱷᱮᱜᱟᱨᱚᱜ ᱢᱟᱬᱟᱝ, ᱥᱚᱝᱨᱩᱨ ᱨᱮ ᱯᱚᱧᱡᱟᱵᱽ ᱨᱮ ᱢᱩᱥᱞᱤᱢ ᱠᱚᱣᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱲ ᱮᱞ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱦᱚᱱᱚᱛ ᱨᱮ ᱢᱩᱥᱞᱤᱢ ᱫᱚ ᱠᱚᱢ ᱜᱮ ᱢᱮᱱᱟᱜ ᱠᱚᱣᱟ ᱾

ᱯᱟᱹᱨᱥᱤ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱔.᱙᱓% ᱦᱚᱲ ᱮᱞ ᱫᱚ ᱯᱚᱧᱡᱟᱵᱤ, ᱓.᱑᱒% ᱦᱤᱱᱫᱤ ᱟᱨ ᱑.᱔᱘% ᱦᱚᱨᱤᱭᱟᱬᱵᱷᱤ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱥᱟᱥᱚᱱ ᱪᱟᱪᱞᱟᱣ
ᱥᱚᱝᱨᱩᱨ ᱦᱚᱱᱚᱛ ᱫᱚ ᱗ ᱜᱚᱴᱟᱝ ᱥᱟᱵᱽ-ᱰᱤᱵᱤᱡᱚᱱ/ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ - ᱵᱷᱚᱣᱟᱱᱤᱜᱚᱲ, ᱫᱷᱩᱨᱤ, ᱫᱤᱨᱵᱟ, ᱞᱮᱦᱨᱟᱜᱟᱜᱟ, ᱢᱩᱱᱚᱠ, ᱥᱚᱝᱨᱩᱨ ᱟᱨ ᱥᱩᱱᱟᱢ ᱾

ᱱᱚᱶᱟ ᱦᱚᱱᱚᱛ ᱫᱚ ᱥᱚᱝᱜᱩᱨ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱥᱚᱝᱨᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱒᱓ ᱡᱩᱱ ᱒᱐᱒᱒ ᱦᱤᱞᱚᱜ ᱡᱚᱜᱚ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱚᱝᱨᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 ᱥᱚᱝᱨᱩᱨ ᱨᱮᱱᱟᱜ ᱱᱟᱜᱟᱢ 


ᱛᱷᱚᱠ:ᱯᱚᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ